Oss agenter imellom

Oss agenter imellom (originaltittel: Hopscotch) er en amerikansk krimkomedie fra 1980 regissert av Ronald Neame. Filmen handler om en amerikansk agent som publiserer sine memoarer, kapittel for kapittel, for å hevne seg på sjefene i CIA som degraderte ham etter en tabbe. Hovedrollene spilles av Walter Matthau og Glenda Jackson. Filmen er basert på Brian Garfields roman med samme tittel fra 1975.

 Handling 
Miles Kendig har vært en av CIA's toppagenter i over 30 år, da han plutselig blir degradert. Årsaken er at han lot en sovjetisk agentsjef gå fri etter å ha infiltrert en spionring i München. Kendig finner seg imidlertid ikke i behandlingen og vil ha hevn over de mektige pampene i organisasjonen. Han makulerer personalmappen sin, og reiser til Salzburg for å besøke sin tidligere elskerinne Isobel von Schönenberg, som han ikke har sett på en stund. Han får tilbud om å hoppe av til KGB, men Kendig nekter. Isobel blir forferdet over planene hans, og sier at CIA kommer til å sende agenter for å drepe ham. Hun hjelper likevel ved å sende kopier av Kendigs første kapittel til spion-sjefer i USA, Sovjetunionen, Kina, Frankrike, Italia og Storbritannia. Han begynner deretter å sende sine egne memoarer fra tiden i CIA, kapittel for kapittel, til konkurrerende etterretningsorganisasjoner over hele verden. Men CIA setter alt inn på å stoppe ham, og Kendig blir derfor tvunget til å gå under jorden.

 Om filmen 

 Anmelderne 
Filmen har fått 77 % på Rotten Tomatoes. De amerikanske filmkritikerne Roger Ebert og Leonard Maltin gav den 3 av 4 stjerner hver.

Aftenposten gav den meget god omtale og skrev blant annet at: «Dette blir en komedie med vidd, fengende replikker og ikke så lite dramatikk i parodisk form».Aftenposten aften – Agentkomedie av klasse (15.8.1981, s.14) 

 Popularitet og økonomi 
Den innbrakte $13 millioner på amerikanske kinoer.http://www.the-numbers.com/movies/1980/0HPSC.php Produksjonskostnadene var på ca $9,5 millioner.

 Rollebesetning 
 Walter Matthau – Miles Kendig
 Glenda Jackson – Isobel von Schonenberg
 Sam Waterston – Joe Cutter
 Ned Beatty – Myerson
 Herbert Lom – Yaskov
 David Matthau – Leonard Ross
 George Baker – Parker Westlake
 Ivor Roberts – Ludlum
 Lucy Saroyan – Carla Fleming Severn Darden – Leroy Maddox
 George Pravda – Saint Breheret
 Jacquelyn Hyde – Realtor
 Mike Gwilym – Alfie Booker
 Terry Beaver – Tobin
 Ray Charleson – Clausen
 Roy Sampson – Police Sergeant
 Douglas Dirkson – Follett
 Anne Haney – Mrs. Myerson

 Referanser 

 Eksterne lenker 


Kategori:Krimkomedier fra USA
Kategori:Spionfilmer fra USA
Kategori:Filmer fra 1980
Kategori:Engelskspråklige filmer
Kategori:Filmer om den kalde krigen
Kategori:Filmer lagt til Tyskland
Kategori:Filmer lagt til London
Kategori:Filmer lagt til Washington, DC
Kategori:Filmer lagt til Østerrike
Kategori:Filmer lagt til Georgia (USA)